CELEX: 62010CN0253
Language: lt
Date: 2010-05-19 00:00:00
Title: Byla C-253/10: 2010 m. gegužės 19 d. pareikštas ieškinys byloje Europos Komisija prieš Slovakijos Respubliką

17.7.2010   
            
            
               LT
            
            
               Europos Sąjungos oficialusis leidinys
            
            
               C 195/14
            
         2010 m. gegužės 19 d. pareikštas ieškinys byloje Europos Komisija prieš Slovakijos Respubliką
   
   (Byla C-253/10)
   2010/C 195/21
   Proceso kalba: slovakų
   
      Šalys
   
   
      Ieškovė: Europos Komisija, atstovaujama A. Tokár ir A. Marghelis
   
      Atsakovė: Slovakijos Respublika
   
      Ieškovės reikalavimai
   
   
               —
            
            
               Pripažinti, kad nepriimdama nacionalinės strategijos, kaip sumažinti sąvartynuose šalinamų biologiškai skaidomų atliekų kiekį, kaip numatyta 1999 m. balandžio 26 d. Tarybos direktyvos 1999/31/EB dėl atliekų sąvartynų 5 straipsnio 1 dalyje, Slovakijos Respublika neįvykdė įsipareigojimų pagal šios direktyvos 5 straipsnio 1 dalį;
            
         
               —
            
            
               Priteisti iš Slovakijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Pagal Tarybos direktyvos 1999/31/EB 5 straipsnio 1 dalį „nė vėliau kaip per dvejus metus nuo 18 straipsnio 1 dalyje nurodytos datos valstybės narės sukuria nacionalinę strategiją, kaip sumažinti sąvartynuose šalinamų biologiškai skaidomų atliekų kiekį, ir apie ją praneša Komisijai“. 18 straipsnio 1 dalyje numatyta, kad „valstybės narės priima įstatymus ir kitus teisės aktus, kurie, įsigalioję ne vėliau kaip per dvejus metus nuo šios direktyvos įsigaliojimo dienos, įgyvendina šią direktyvą“. Remiantis direktyvos 19 straipsniu ji įsigaliojo 1999 m. liepos 16 d. Taigi ši direktyva turėjo būti įgyvendinta 2001 m. liepos 16 d., o jos 5 straipsnio 1 dalyje įtvirtinta pareiga parengti nacionalinę strategiją įvykdyta iki 2003 m. liepos 16 d.
   Kadangi Akto dėl stojimo sąlygų 54 straipsnyje nenustatytas kitas terminas naujoms valstybėms narėms, Slovakijos Respublika pagal direktyvos 5 straipsnio 1 dalį nacionalinę strategiją, kaip sumažinti sąvartynuose šalinamų biologiškai skaidomų atliekų kiekį, turėjo parengti iki stojimo datos, t. y. iki 2004 m. gegužės 1 d., tačiau iki šiol apie šią strategiją ji Komisijai nepranešė.
   Todėl Europos Komisija mano, kad Slovakijos Respublika neįvykdė įsipareigojimų pagal Tarybos direktyvos 1999/31/EB dėl atliekų sąvartynų 5 straipsnio 1 dalį.